અંજાર તાલુકાના વરસામેડી સીમમાં આવેલી શાંતિધામ સોસાયટીમાં રાત્રિનાં બે શખ્સો ચોરી કરવાના ઇરાદે બંધ મકાનમાં પ્રવેશ કર્યો હતો. ત્યારે પાછળ આવેલા ઘરમાં રહેતા યુવાનને જાણ થતાં દરવાજો બંધ કરી અને રાડારાડ કરી મૂકી હતી. ત્યારે તસ્કરોએ તાબડતોબ બહાર નીકળી આગળનો ગેટ તોડી નાખ્યો હતો અને અગાસી પરથી પાછળની ગલીમાં ઉતરી ગયા હતા. દરમિયાન ગલીમાં ઊભેલા યુવાને બન્નેને પકડવાની કોશિષ કરતા ઝપાઝપી કરી હતી. જેમાં આરોપીઓ યુવાનને પેટ, છાતીમાં ઉપરા છાપરી છરીના પાંચ ઘા ઝીંકી કપરીણ હત્યા કરી નાસી છૂટ્યાં હતા.